આમ, સર્વના આત્મારૂપ શ્રીકૃષ્ણ વિશે મન, વચન, દૃષ્ટિની વૃત્તિઓ સાથે આત્માને સ્થાપી આત્મા કૃષ્ણમાં એકસ્વરૂપ કરી ભીષ્મ પિતામહ અંદરના ભાગમાં જ શ્વાસને લીન કરીને ઉપરામ પામે છે. અર્થાત્ ઇચ્છા મૃત્યુ સ્વીકારે છે. આકાશમાં નગારાં વાગે છે. દેવો ભીષ્મના પાર્થિવદેહ પર પુષ્પ વૃષ્ટિ કરે છે. તેમનો દાહ સંસ્કાર યુધિષ્ઠિર કરાવે છે. તેઓના મૃત્યુથી કુંતાજી, યુધિષ્ઠિર, દ્રૌપદી તથા અન્ય પાંડવ સહિત કૃષ્ણા શોકાતુર રહે છે. મહેલમાં જઇ ધૃતરાષ્ટ્ર તથા ગાંધારીને શાંત કરે છે અને અંતે તેમની અનુમતિ લઇ યુધિષ્ઠિરનો રાજ્યાભિષેક કરે છે. યુધિષ્ઠિર ધર્મપૂર્વક રાજ્ય કરે છે.•